cyanic-selkie/wikianc huggingface dataset:
২০১২ (চলচ্চিত্র)
কাহিনিসংক্ষেপ
দলটি আর্কের অবস্থানের সাথে চার্লির কাছ থেকে একটি মানচিত্র পুনরুদ্ধার করতে ইয়েলোস্টোন অভিমুখে উড়ে যায়। তারা চলে যাওয়ার পরপরই ইয়েলোস্টোন ক্যালডেরা বিস্ফোরিত হয়; বিস্ফোরণে চার্লি মারা যায়। দলটি একটি বৃহত্তর বিমান খুঁজে পেতে এবং ইউরি ও তার যমজ পুত্র আলেক ও ওলেগ, ইউরির বান্ধবী তামারা এবং তাদের পাইলট সাশার সাথে দেখা করার জন্য লাস ভেগাসে অবতরণ করে। ইয়েলোস্টোন ভস্ম মেঘে আচ্ছন্ন লাস ভেগাসে শাশা এবং গর্ডন এন্টোনভ আন-৫০০ বিমানে তাদের পৌছে দিয়েছিল।
অ্যাড্রিয়ান, কার্ল এবং লরা এয়ার ফোর্স ওয়ান থেকে আর্কের দিকে উড়ে যায়। উইলসন ওয়াশিংটন, ডি.সি. থেকে জাতির প্রতি ভাষণ দেয়ায় নিয়োজিত ছিলেন এবং ভূমিকম্পে ও মেগাসুনামিতে কয়েক লক্ষ মানুষের সাথে তিনিও মারা যান। রাষ্ট্রপতির উত্তরাধিকার ভাঙ্গার সাথে-সাথে কার্ল ভারপ্রাপ্ত সর্বাধিনায়কের পদ গ্রহণ করেন।
জ্যাকসনের দল চীন পৌঁছানোর পরপর তাদের বিমানের জ্বালানি ফুরিয়ে যায়। কার্ভা হোল্ডে থাকা বেন্টলি কন্টিনেন্টাল ফ্লাইং স্পারে অন্যরা পালানোর কারণে সাশা বিমানটি উড়িয়ে নিতে থাকে। বিমানটি একটি পর্বতচূড়ার সাথে ধাক্কা লেগে উপর থেকে পিছলে পড়ে যাওয়ায় সাশার মৃত্যু ঘটে। বাকিদের অন্য একটি চীনা বিমানবাহিনীর হেলিকপ্টার দ্বারা চিহ্নিত করা হয়। ইউরি ও তার ছেলেদের, যাদের টিকিট রয়েছে, আর্কে আনা হয়েছিল কিন্তু তমারা ও গর্ডন সহ কার্টিস পরিবারকে আর্কে নেয়ার পরিবর্তে ছেড়ে দেওয়া হয়েছিল। বাকি দলটি নিমাকে ধরে নিয়ে যায় এবং তার দাদা-দাদির সাথে আর্কে নিয়ে আসে। তেনজিংয়ের সহায়তায় তারা আর্ক ৪ থেকে অদূরে অবস্থান নিয়েছিল, যেখানে মার্কিন সেনাবাহিনী অবস্থান করছিল। একটি মেগাসুনামি হিমালয় ভেঙে সেদিকে তেড়ে আসার মুহূর্তে একজন প্রভাবশালী চালক আর্কের দরজার গিয়ারে বসে বোর্ডিং গেটটি খোলা রাখে, যা আর্কের ইঞ্জিনগুলো চালু হতে বাধা দেয়। পরবর্তী বিশৃঙ্খলায় গর্ডন, ইউরি এবং তমারা নিহত হয়। এসময় তেনজিং আহত হয়, আর্কে জল ঢুকতে শুরু করে। জ্যাকসন এবং নোয়া এই সরঞ্জামটি বাতিল করে দেয় এবং ক্রুরা মাউন্ট এভারেস্টে আঘাত হানার পূর্বে আর্কটির নিয়ন্ত্রণ ফিরে পায়। জ্যাকসন তার পরিবারের সাথে পুনরায় মিলিত হন এবং কেটের সাথেও তার পুনর্মিলন ঘটে।
সাতাশ দিন পরে জল নেমে আসে। আর্কগুলো উত্তমাশা অন্তরীপের নিকটে পৌঁছে, যেখানে পৃথিবীর সর্বোচ্চ পর্বতমালা ড্রাকেন্সবার্গ উদয় হয়েছে। অ্যাড্রিয়ান এবং লরার মধ্যে সম্পর্ক শুরু হয় এবং জ্যাকসন ও কেটের প্রণয় পুনরুজ্জীবিত হয়। মহাকাশ থেকে ঘোষণা আসে যে গ্রহের একমাত্র ল্যান্ডমাস হিসেবে আফ্রিকা মহাদেশ, ইউরোপ এবং এশিয়ার কয়েকটি অঞ্চল জলরাশির উপরে উঠে এসেছে।
বিকল্প সমাপ্তি
চলচ্চিত্রের ডিভিডি মুক্তির সংস্করণে বিকল্প সমাপ্তি দেখানো হয়েছে। আর্ক ৪-এর ক্যাপ্টেন মাইকেলের কেপ অব গুড হোপের শীর্ষে থাকার ঘোষণার পর অ্যাড্রিয়ান ফোনে জানতে পারেন যে তার বাবা হ্যারি এবং হ্যারির বন্ধু টনি একটি মেগাসুনামি থেকে রক্ষা পেয়েছে যেটি তাদের ক্রুজ জাহাজ জেনেসিসকে আঘাত করেছিল। অ্যাড্রিয়ান এবং লরা কর্টিজের মাঝে বন্ধুত্ব গড়ে উঠে। লিলির যত্ন নেওয়ার জন্য লরাকে ধন্যবাদ জানান কেট। অন্যদিকে লরা, জ্যাকসনকে বলেছিলেন যে তিনি তার ফেয়ারওয়েল আটলান্টিস বইটি উপভোগ করেছেন এবং জ্যাকসন ও অ্যাড্রিয়ান বিশ্বসঙ্কটের ঘটনাগুলো প্রতিফলিত করার জন্য একটি কথোপকথন চালান। জ্যাকসন নোয়ার সেল ফোনটি ফিরিয়ে দেন, যা তিনি আর্ক ৪ ডোবার সময় পুনরুদ্ধার করেছিলেন। আর্কটি সৈকতে বিধ্বস্ত জেনেসিস জাহাজ এবং তাতে বেঁচে থাকা লোকদের খুঁজে পায়।
কুশীলব
• জন কিউস্যাক - জ্যাকসন কার্টিস, একজন পরিশ্রমী লেখক এবং দুই সন্তানের পিতা।
• চুয়াটেল এজিওফর - অ্যাড্রিয়ান হেল্মস্‌লে, ভূতাত্ত্বিক এবং মার্কিন রাষ্ট্রপতির প্রধান গবেষণা উপদেষ্টা। তিনি জ্যাকসন কার্টিসের কর্মের একজন ভক্ত।
• ট্যান্ডি নিউটন - লরা উইলসন, শিল্পবিশেষজ্ঞ এবং রাষ্ট্রপতি উইলসনের কন্যা।
• লিয়াম জেমস - নোয়া কার্টিস, জ্যাকসন এবং কেটের ছেলে।
• মরগান লিলি - লিলি কার্টিস, জ্যাকসন এবং কেটের মেয়ে।
• অলিভার প্ল্যাট - কার্ল অ্যানহিউজার, হোয়াইট হাউসের প্রধান কর্মকর্তা
• ব্যাট্রিক রসেন - তামারা জিকিন, ইয়ুরির প্রেমিকা
• আলেক্সান্ডার ও ফিলিপে হাউসমান, - এলিস এবং ওলেগ কার্পোভ, ইয়ুরির জমজ ছেলে
• জোহান উর্ব - সাশা, ইয়ুরির বিমানচালক
• জন বিলিঙ্গসলি - অধ্যাপক ফ্রেডরিখ ওয়েস্ট; একজন বিজ্ঞানী এবং অ্যাড্রিয়ান হেল্মস্‌লের সহকর্মী
• রায়ান ম্যাকডোনাল্ড - স্কুটি, অ্যাড্রিয়ান হেল্মস্‌লে এবং অধ্যাপক ফ্রেডরিখ ওয়েস্টের সহকারী
• জিমি মিস্ট্রি - সাতনাম সুরুতানি, একজন জ্যোতির্পদার্থবিজ্ঞানী
• আগাম দর্শি - অপর্না সুরুতানি, সাতনাম সুরুতানির স্ত্রী
• উডি হ্যারেলসন - চার্লি ফ্রস্ট, একজন ফ্রঞ্জ বিজ্ঞান ষড়যন্ত্র তাত্ত্বিক এবং বেতার অনুষ্ঠানের অয়োজক
• চিন হান - তেনজিং; আর্কের একজন কর্মী যিনি তার পরিবারকে রক্ষা করতে উদ্যত
• অসরিক চাউ - নিমা; বোদ্ধ সন্ন্যাসী এবং তেনজিংয়ের ভাই
• সেঙ চ্যাঙ - দাদা সোনাম; নিমা ও তেনজিংয়ের দাদা
• লিসা লু - দাদী সোনাম; নিমা ও তেনজিংয়ের দাদী
• ব্লু ম্যানকুমা - হ্যারি হেল্মস্লে; অ্যাড্রিয়ানের বাবা যিনি টনির গানের সঙ্গী
• জর্জ সেগাল - টনি ডেলগোটো; হ্যারির সঙ্গী জ্যাজ গায়ক
• হেনরি ও - লামা রিনপোশে; বৌদ্ধ সন্ন্যাসী।
• করিন কনোভাল - স্যালি; রাষ্ট্রপতি উইলসনের সেক্রেটারি
• ডিন মার্শাল - আর্ক ৪-এর যোগাযোগ কর্মকর্তা।
• জিনয়েড মেমেসেভিক - সার্জি মাকেরেঙ্কো; রাশিয়ার রাষ্ট্রপতি
• মেরিলিন গান - জার্মান চ্যান্সেলর
• লিন্ডাল গ্রান্ট - ক্যালিফোর্নিয়ার গভর্নর
• ভিনসেন্ট চেং - চীনা কর্নেল
• লিওনার্ড টেনিসি - ইতালিয় প্রধানমন্ত্রী
• ফ্রাঙ্ক সি. টার্নার - প্রচারক
অগ্রগতি
চলচ্চিত্রটি গ্রাহাম হ্যানকক রচিত ফিঙ্গারপ্রিন্ট অব দা গড্‌স (১৯৯৫) বই থেকে অনুপ্রেরিত হয়ে নির্মিত হয়েছে। লন্ডনের টাইম আউট সাময়িকীর এক সাক্ষাৎকারে এমেরিখ বিবৃতি দেন: "আমি সবসময় চেয়েছি বাইবেলিয় প্লাবন সম্পর্কে চলচ্চিত্র নির্মাণ করতে, কিন্তু কখনো ভাবি নি এই বইটি আমার কাছে থাকতে পারে। আমি প্রথমে গ্রাহাম হ্যানককের ফিঙ্গারপ্রিন্ট অব দা গড্‌স বইয়ে 'আর্থ ক্রাস্ট ডেভেলপমেন্ট থিওরি' সম্পর্কে পড়ে নিই।" পরিচালক এমেরিখ এবং সুরকার-প্রযোজক হ্যারাল্ড ক্লোজারের মধ্যে ঘনিষ্ঠ সম্পর্ক ছিল এবং তারা যৌথভাবে "২০১২" শিরোনামে একটি স্পেস স্ক্রিপ্ট রচনা করেন, যা ২০০৮ সালের ফেব্রুয়ারি বাজারে ছাড়া হয়। কাছাকাছি প্রায় সব স্টুডিও এমেরিখের সাথে যোগাযোগ করতে আসে এবং তার প্রতিনিধিদের পরিচালক বাজেট অভিক্ষেপ এবং গল্প পরিকল্পনা সম্পর্কে জানতে চায়। এটি ছিল এমন একটি প্রক্রিয়া যা পূর্বে ইন্ডিপেন্ডেন্স ডে (১৯৯৬) এবং দা ডে আফটার টুমরো (২০০৪) চলচ্চিত্রের পরিচালকের ক্ষেত্রেও ঘটেছিল।
থাম্ব|280px|২০১২ চলচ্চিত্রে দুনিয়া ধংসের মূহুর্তের একটি দৃশ্য সেই মাসের শেষে কলাম্বিয়া পিকচার্সের অধিনে পরিবেশনের পরিকল্পনায় সনি পিকচার্স এন্টারটেনমেন্ট স্প্যাক স্ক্রিপ্টের স্বত্ত্বাধিকার জিতে নেয়, এবং চলচ্চিত্রটি স্বল্প বাজেটে তৈরি করা হয়। এমেরিখের মতে, চলচ্চিত্রটি অবশেষে প্রায় US$200 মিলিয়ন মার্কিন ডলারে তৈরি করা হয়েছিল।
২০০৮ সালের জুলাই মাসে ক্যালিফোর্নিয়ার লস অ্যাঞ্জেলেসে চলচ্চিত্রটির চিত্রগ্রহণ শুরু হয়েছিল, কিন্তু এর পরিবর্তে কামলুপ্স, সাভোনা, ক্যাশে ক্রিক এবং অ্যাশক্রফট, ব্রিটিশ কলাম্বিয়ায় চিত্রগ্রহণ করা হয়। সম্ভাব্য স্ক্রিন অ্যাক্টরস গিল্ড স্ট্রাইকের কারণে চলচ্চিত্রের প্রযোজকরা এর উদ্ধার করার জন্য একটি অবিচ্ছিন্ন পরিকল্পনা করেছিলেন। ২০১২-এর কম্পিউটার-অ্যানিমেটেড ভিজ্যুয়াল এফেক্টগুলি তৈরি করতে আনচার্টেড টেরিটরি, ডিজিটাল ডোমেইন, ডিএনইজি, স্ক্যানলাইন এবং সনি পিকচার্স ইমেজওয়ার্ককে দায়িত্ব দেয়া হয়েছিল।
চলচ্চিত্রটিতে বিশ্বজুড়ে বেশ কয়েকটি সাংস্কৃতিক ও ঐতিহাসিক স্থাপনার ধ্বংস চিত্রিত হয়েছে। এমেরিখ বলেন যে, কাবা ধ্বংসের জন্য নির্বাচিত হয়েছিল, তবে তার বিরুদ্ধে সম্ভাব্য ফতোয়া সম্পর্কে উদ্বিগ্ন থাকায় তা বাদ দেয়া হয়।
বিপণন
জ্যাকসন কার্টিসের ফেয়ারওয়েল আটলান্টিস বইয়ের সমন্বয়ে "ইনস্টিটিউট অব হিউম্যান কন্টিনিউটি" নামক কাল্পনিক সংস্থা কর্তৃক এই চলচ্চিত্রের বিপণন প্রচারাভিযান শুরু হয়, স্ট্রিমিং মিডিয়া, ব্লগ আপডেট এবং বেতার সম্প্রচার সহ চার্লি ফ্রস্টের This Is The End ওয়েবসাইটের মাধ্যমে প্রচার জোরেশোরে চলতে থাকে। ২০০৮ সালের ১২ নভেম্বর স্টুডিও এই চলচ্চিত্রের প্রথম ট্রেইলর প্রকাশ করে, যেখানে দেখানো হয়, একটি সুনামি হিমালয় পর্বতমালার উপর দিয়ে ধাবিত হচ্ছে এবং যা থেকে বুঝা যায় ২০১২ সালে বিশ্ব ধ্বংস হতে যাচ্ছে। এর মাধ্যমে বার্তা দেয়া হয় যে, আন্তর্জাতিক সরকার বিশ্ববাসীকে এই ঘটনার জন্যে প্রস্তুত করে নি। এই ট্রেইলরের সমাপ্তিতে দর্শকদের প্রতি সার্চ ইঞ্জিনে "২০১২"-এর পাশাপাশি "সত্যকে খুঁজে নাও" অনুসন্ধানের একটি বার্তা রাখা হয়। দ্য গার্ডিয়ান এই চলচ্চিত্রটির বিপণন এবং সম্পৃক্ত "ওয়েবসাইট যেগুলো ২০১২ সম্পর্কে মিথ্যা উৎসাহের দাবি তোলে" সেগুলির সম্পর্কে প্রতিক্রিয়ামূলক সমালোচনা করে একে "গভীরভাবে ত্রুটিযুক্ত" মন্তব্য করেছিল।
এছাড়াও এই স্টুডিও এর কাল্পনিক সংস্থা ইনস্টিটিউট অব হিউম্যান কন্টিনিউটির তত্ত্বাবধানে একটি ভাইরাল বিপণন ওয়েবসাইট তৈরি করেছিল, যেখানে চলচ্চিত্র নির্মাতারা লটারি সংখ্যার জন্য একটি স্বল্প জনগোষ্ঠীর অংশ হতে পারে যা বিশ্বব্যাপী ধ্বংসের মোকাবিলা করতে সহায়ক হতে পারে। এই ওয়েবসাইটকে আসল ভাবা মানুষের কাছ থেকে নাসার ডেভিড মরিসন ১০০০-এর অধিক অনুসন্ধান গ্রহণ করেছিলেন। তিনি এই সাইটটির নিন্দা জানিয়ে মন্তব্য করেন, "আমি এমনও ঘটনা পেয়েছি যেখানে আমার কাছে কিশোররা লিখেছে যে তারা আত্মহত্যার পরিকল্পনা করেছে কারণ তারা বিশ্বকে ধ্বংস হতে দেখতে চায় না"। তিনি আরো বলেন, "আমি ভাবি আপনি ইন্টারনেটে মিথ্যা বলবেন এবং ভয় চাপিয়ে শিশুদের ভীত করে তুলবেন, এটা নৈতিকভাবে ভুল।" আরেকটি ভাইরাল বিপণন ওয়েবসাইট ২০১২-এর ঘটনা সম্পর্কিত একটি কাল্পনিক সংশয়াপন্ন উপন্যাস ফেয়ারওয়েল আটলান্টিস-এর প্রচারণা চালায়।
চলচ্চিত্র প্রচারের জন্য কমকাস্ট একটি "রোডব্লক ক্যাম্পেইনের" আয়োজন করেছিল, যেখানে ২০০৯ সালের ১ অক্টোবর পূর্ব ও প্রশান্ত মহাসাগরীয় সময় ১০:৫০ থেকে ১১:০০টার মধ্যে ৪৫০টি মার্কিন বাণিজ্যিক টেলিভিশন নেটওয়ার্ক ১০ মিনিটের দৃশ্য প্রচার করা হয় এবং স্থানীয় ইংরেজি ও স্প্যানিশ ভাষার স্টেশন ও ৮৯টি ক্যাবল আউটলেটে দুই মিনিটের একটি দৃশ্য প্রচারিত হয়েছিল। এই দৃশ্যে লস অ্যাঞ্জেলেসের ধ্বংসের চিত্র দেখানো হয়েছে এবং একটি ক্লিফহ্যাঙ্গারের মধ্য দিয়ে সমাপ্ত হয়েছিল। পুরো ৫:৩৮ মিনিটের ক্লিপটি কমকাস্টের ফ্যানকাস্ট ওয়েবসাইটে উপলব্ধ। ভ্যারাইটির মতে, "এই স্টান্টটি ১১০ মিলিয়ন দর্শকের প্রায় ৯০ শতাংশ পরিবারের সাথে বিজ্ঞাপনযুক্ত টেলিভিশনে দেখেছিলেন।
সঙ্গীত
চলচ্চিত্রের মূল সুর রচনা করেছেন হ্যারাল্ড ক্লোজার এবং থমাস ওয়ান্ডার। গায়ক অ্যাডাম ল্যামবার্ট "টাইম ফর মিরাকল্‌স" শিরোনামের একটি গানে কণ্ঠ দেন এবং এমটিভির এক সাক্ষাৎকারে এই সুযোগ প্রাপ্তির কৃতজ্ঞতা প্রকাশ করেন। চলচ্চিত্রটির সাউন্ডট্র্যাকে ২৪টি গান রয়েছে এবং ফিল্টারের "ফেডস্ লাইক অ্যা ফটোগ্রাফ" এবং জর্জ সেগাল ও ব্লু মানকুমা পরিবেশিত "ইট আইন’ট দা এন্ড অব দা ওয়ার্ল্ড" অন্তর্ভুক্ত হয়েছে। ট্রেইলার সঙ্গীত ছিলো টু স্টেপ্‌স ফ্রম হেলের মাস্টার অব শ্যাডোস।
মুক্তি
২০১২ চলচ্চিত্রটি ২০০৯ সালের ১০ জুলাই মুক্তি দেবার পরিকল্পনা থাকলেও এটি ১৩ নভেম্বর সুইডেন, কানাডা, ডেনমার্ক, মেক্সিকো, ভারত, মার্কিন যুক্তরাষ্ট্র এবং জাপানের প্রেক্ষাগৃহে মুক্তি দেয়া হয়। স্টুডিওর মতে, চলচ্চিত্রটি গ্রীষ্মে মুক্তির জন্য সম্পূর্ণ করার কথা ছিল, কিন্তু তারিখ পরিবর্তনে এর উৎপাদনে আরো সময় পাওয়া যায়।
২০১০ সালের ২ মার্চ চলচ্চিত্রের ডিভিডি এবং ব্লু-রে সংস্করণ মুক্তি দেয়া হয়। ২-ডিস্ক ব্লু-রে সংস্করণে ৯০ মিনিটের বিশেষ ফিচার অন্তর্ভুক্ত, যার মধ্যে রয়েছে অ্যাডাম ল্যামবার্টের মিউজিক ভিডিও "টাইম ফর মিরাকল্‌স" এবং পিএসপি, পিসি, ম্যাক এবং আইপডের জন্য একটি ডিজিটাল কপি। ডিভিডিতে ২০১২ চলচ্চিত্রের ইউরোপিয় মুক্তির তারিখ ছিল ১৬ মার্চ ২০১০; উত্তর আমেরিকার সংস্করণের মতো এখানেও একই বিশেষ আবহ অন্তর্ভুক্ত হয়েছে। ২০১০ সালের ফেব্রুয়ারিতে, মেক্সিকোর সিনেম্যাক্স প্রেক্ষাগৃহে এটির থ্রিডি সংস্করণ পূনর্মুক্তি দেয়া হয়েছিলো।
বক্স অফিস
US$200 মিলিয়ন বাজেটের ২০১২ চলচ্চিত্রটি উত্তর আমেরিকায় US$166.1 মিলিয়ন এবং অন্যান্য অঞ্চলে US$603.6 মিলিয়ন সহ সর্বোপরি বিশ্বব্যাপী মোট US$769.7 মিলিয়ন আয় করে। গার্হস্থ্যভাবে US$200 মিলিয়ন আয়ের পূর্বেই প্রথম চলচ্চিত্র হিসাবে এটি বিশ্বব্যাপী US$700 মিলিয়ন ডলারের বেশি উপার্জন করে। বিশ্বব্যাপী ২০০৯ সালের ৫০তম সর্বাধিক উপার্জনকারী চলচ্চিত্রের তালিকায় অন্তর্ভুক্ত হয়, এবং সনি/কলাম্বিয়া পরিবেশিত স্যাম রাইমির স্পাইডার-ম্যান ট্রিলজি এবং স্কাইফল চলচ্চিত্রের পর পঞ্চম সর্বোচ্চ-উপার্জনকারী চলচ্চিত্র। এছাড়াও এটি ইন্ডিপেন্ডেন্স ডে চলচ্চিত্রের পর রোলান্ড এমেরিখ পরিচালিত দ্বিতীয় সর্বোচ্চ-আয়কারী চলচ্চিত্র। বিশ্বব্যাপী এর উদ্বোধনী সপ্তাহের উপার্জন ছিল US$230.5 মিলিয়ন, যা সনি/কলাম্বিয়ার ২০০৯ সালের চতুর্থ সর্বোচ্চ-উপার্জনকারী উদ্বোধনী চলচ্চিত্র।
উত্তর আমেরিকায় প্রথম সপ্তাহে US$65,237,614 মিলিয়ন উপার্জন করে, এটি চতুর্থ-সর্বোচ্চ উপার্জনকারী দুর্যোগ চলচ্চিত্র হয়ে ওঠে। উত্তর আমেরিকার বাইরে, এটি ২৮তম সর্বোচ্চ-উপার্জনকারী চলচ্চিত্র, ২০০৯ সালের চতৃর্থ সর্বোচ্চ-উপার্জনকারী চলচ্চিত্র, এবং স্কাইফল চলচ্চিত্রের পর সনি/কলাম্বিয়া পরিবেশিত দ্বিতীয় সর্বোচ্চ-উপার্জনকারী চলচ্চিত্র। উদ্বোধনী সপ্তাহে এটি US$165.2 মিলিয়ন উপার্জন করে, যা উদ্বোধনী সপ্তাহের সর্বোচ্চ-আয়কারী চলচ্চিত্রের মধ্যে ১৪তম অবস্থানে রয়েছে। চলচ্চিত্রটির সর্বাধিক উদ্বোধনী উপার্জন US$18.0 মিলিয়ন ফ্রান্স এবং মাগরেব অঞ্চলে রেকর্ড করে। সর্বমোট উপার্জনে, উত্তর কোরিয়ার পর তিনটি সর্বোচ্চ-উপার্জনকারী অঞ্চল হলো ফ্রান্স (US$68.7 মিলিয়ন), মাগরেব (US$44.0 মিলিয়ন) এবং জাপান (US$42.6 মিলিয়ন)।
২০১৯-২০ করোনাভাইরাস বৈশ্বিক মহামারীর সময় চলচ্চিত্রটি নতুন আগ্রহ অর্জন করে, যা ২০২০ সালের মার্চ মাসে নেটফ্লিক্স এর সর্বাধিক জনপ্রিয় চলচ্চিত্র এবং সপ্তম-সর্বাধিক জনপ্রিয় সামগ্রিক শিরোনাম হয়ে উঠেছে।
সমালোচনামূলক সাড়া
চলচ্চিত্রটি সমালোচকগণের নিকট থেকে মিশ্র সমালোচনা অর্জন করে। পর্যালোচনা অনুমোদনকারী রটেন টম্যাটোস, ২৪২ জন সমালোচকের ভিত্তিতে চলচ্চিত্রটির টমেটো মিটার ৩৯% শতাংশ নির্ধারণ করেছে, যেখানে গড় রেটিং ৫.২/১০। সাইটের সমালোচনামূলক মন্তব্যে রয়েছে, "রোল্যান্ড এমেরিখের ২০১২ প্রচুর ভিজ্যুয়াল থ্রিল সরবরাহ করলেও এর বিশাল সুযোগ এবং স্ফীত দৈর্ঘ্য সমর্থন করার মতো শক্তিশালী স্ক্রিপ্টের অভাব রয়েছে।" মেটাক্রিটিকে ৩৪ জন সমালোচকদের মিশ্র মন্তব্যের ভিত্তিতে চলচ্চিত্রটি ৪৯ শতাংশ গড় স্কোর লাভ করে। সিনেমাস্কোর দ্বারা পরিচালিত দর্শক ভোটে চলচ্চিত্রটি গড় এ+ থেকে এফ স্কেলের মধ্যে "বি+" লাভ করে।
রজার ইবার্ট চলচ্চিত্র সম্পর্কে অত্যুৎসাহী ছিলেন, চারের মধ্যে ৩ ১⁄২ তারকা প্রদান করেন, বলেন এটি "প্রতিশ্রুতি রেখেছে এবং এর টিকিট ক্রয় করতে কোনো দ্বন্দ্ব থাকবে না। চলচ্চিত্রটি দর্শকদের জন্যেই, বছরের সবচেয়ে সফল চলচ্চিত্র এটি।" ইউএসএ টুডে পত্রিকার ইবার্ট এবং ক্লডিয়া পিউইগ দুজনই এই চলচ্চিত্রকে "দূর্যোগ চলচ্চিত্রের জননী" বলে উল্লেখ করেন। রোলিং স্টোন পত্রিকার পিটার ট্র্যাভার্স ট্রান্সফর্মার্স: রিভেঞ্জ অব দা ফলেন (২০০৯) চলচ্চিত্রের সাথে তুলনা করে এই চলচ্চিত্রের সমালোচনা করেন।
উত্তর কোরিয়ায় নিষেধাজ্ঞা
উত্তর কোরিয়ায় এই চলচ্চিত্র দেখা নিষিদ্ধ করে। সে বছরটি ছিল জাতির প্রতিষ্ঠাতা কিম ইল-সাংয়ের ১০০তম বার্ষিকী এবং একই সাথে একে "উদীয়মান পরাশক্তি হয়ে ওঠার জন্য প্রধান দ্বার উন্মোচনের বছর" হিসাবে মনোনীত করা হয়েছিল। সুতরাং উত্তর কোরিয়া সরকার একটি চলচ্চিত্র এই বছরের প্রতি বিপরীত মনোভাব সৃষ্টি করবে বলে আপত্তিকর মনে করেছিল। উত্তর কোরিয়ায় এই চলচ্চিত্র দেখার দায়ে কিছু ব্যক্তি আটক হয় এবং "রাষ্ট্রের উন্নয়নের বিরুদ্ধে গুরুতর উসকানি প্রদানে" অভিযুক্ত হয়।
টেলিভিশন স্পিন-অফ বাতিল
২০১০ সালে এন্টারটেইনমেন্ট উইকলি ঘোষণা দেয় যে, এই চলচ্চিত্রের আবহে "২০১৩" শিরোনামে একটি আনুষঙ্গিক বা স্পিন-অফ টেলিভিশন ধারাবাহিকের পরিকল্পনা ছিলো। ২০১২ চলচ্চিত্রের নির্বাহী প্রযোজক মার্ক গর্ডন ইডব্লিওকে বলেন, লস্ট শেষ হবার পর এবিসি দুর্যোগ সম্পর্কিত কর্মসূচী হাতে নিচ্ছে, তাই দর্শকগণ সপ্তাহব্যাপী এই ধারাবাহিকে আগ্রহী হয়ে উঠবেন। চলচ্চিত্রানুসারে ২০১২ সালের ঘটা দুর্যোগের গুরুত্ব থাকা সত্ত্বেও বিশ্বের জন্যে তাদের আশা ছিল, যা তারা চলচ্চিত্রে দেখেছেন। এই চলচ্চিত্রের পর কিছু মানুষ রয়েছে যারা টিকে থাকার লড়াই করেছেন এবং তাদের প্রশ্ন ছিলো কীভাবে এই টিকে থাকার লড়াই একটি নতুন বিশ্ব তৈরি করতে পারে। এটাই একটি কৌতূহলী টেলিভিশন ধারাবাহিক হয়ে উঠেছে।" যদিও, ভবিষ্যৎ বাজেটের কারণে পরিকল্পনাটি বাতিল হয়ে যায়। এটি এমিরিখের তৃতীয় চলচ্চিত্র হতে যাচ্ছিল, প্রথমটি স্টারগেট (পরবর্তীতে স্টারগেট এসজি-১, স্টারগেট ইনফিনিটি, স্টারগেট আটলান্টিস, স্টারগেট ইউনিভার্স টেলিভিশন ধারাবাহিক), এবং দ্বিতীয়টি গডজিলা (পরবর্তীতে গডজিলা: দা সিরিজ-এর কার্টুন স্পিন-অফ)।
জিনা দেবী চোংথাম
জিনা দেবী চোংথাম (জন্ম ৩রা ফেব্রুয়ারি ১৯৮৭) একজন ভারতীয় জুডোকা । তিনি হাফ-হেভিওয়েট ৭৮ কেজি বিভাগে প্রতিযোগিতা করতেন। তিনি ২০১৪ কমনওয়েলথ গেমসে অংশ  নিয়েছিলেন।
সিলেট বিভাগের মঠের তালিকা
মঠ বলতে এমন একটি অবকাঠামোকে বুঝানো হয় যেখানে কোন এক বিশেষ সম্প্রদায়ের ব্যক্তিবর্গ ধর্মীয় কারণে অবস্থান করেন এবং সেখানে উক্ত ধর্মীয় বিভিন্ন গুরুগণ উপদেশ প্রদান ও শিক্ষাদান করেন। বাংলাদেশে প্রচুর মঠ ছড়িয়ে ছিটিয়ে রয়েছে।
সিলেট বিভাগের মঠের তালিকা
সিলেট বিভাগে যেসকল প্রাচীন মঠ দেখতে পাওয়া যায় তাদের একটি তালিকা এখানে দেয়া হলো।
খ্রি-ব্যাং রিন-পো-ছে
খ্রি-ব্যাং রিন-পো-ছে তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
গোরেশ্বর রেলওয়ে স্টেশন
গোরেশ্বর রেলওয়ে স্টেশন হল উত্তর- পূর্ব সীমান্ত রেলওয়ে জোনের রাঙ্গিয়া রেলওয়ে বিভাগের অধীনে রাঙ্গিয়া-মুরকংসেলেক সেকশনের একটি রেলওয়ে স্টেশন। এই রেলওয়ে স্টেশনটি ভারতের আসাম রাজ্যের বাকসা জেলার গোরেশ্বরে বাইহাটা - গোরেশ্বর রোডের পাশে অবস্থিত।
দেবব্রত বন্দ্যোপাধ্যায়
দেবব্রত বন্দ্যোপাধ্যায় (জন্ম ১৯৩১) হলেন সর্বভারতীয় তৃণমূল কংগ্রেসের একজন রাজনীতিবিদ, যিনি ২০১১ সাল থেকে ২০১৭ সাল পর্যন্ত রাজ্যসভা সদস্য হিসেবে দায়িত্ব পালন করেছেন। তিনি এডিবির এক্সিকিউটিভ ডিরেক্টর ছিলেন এবং ১৯৯১ সালের ডিসেম্বরে এডিবি থেকে অবসর নেন। তিনি প্রেসিডেন্সি কলেজ থেকে অর্থনীতিতে স্নাতক হবার পর কলকাতা বিশ্ববিদ্যালয় থেকে অর্থনীতিতে স্নাতকোত্তর ডিগ্রি লাভ করেছেন।
করাচি মেট্রোপলিটন কর্পোরেশন ভবন
২০০৭ সালের জানুয়ারিতে, সিন্ধুর গভর্নর ইশরাত-উল-ইবাদ খান "হামারা করাচি উৎসব ২০০৭" অনুষ্ঠিত হওয়ার ঘোষণা দেন। এই উৎসবের মাধ্যমে করাচির শহর জেলা সরকার ভবনের ৭৫তম বার্ষিকী পালন করে। "হামারা করাচি উৎসব ২০০৭"-এর অনুষ্ঠানের মধ্যে মুশাইরা, প্রদর্শনী এবং সাংস্কৃতিক ও সামাজিক ক্রিয়াকলাপ অন্তর্ভুক্ত ছিল। এই উৎসবে রাষ্ট্রপতি পারভেজ মোশাররফসহ পাকিস্তানের অনেক নামী ব্যক্তি উপস্থিত ছিলেন।
ভবনটি সংস্কার করার জন্য একটি প্রকল্প নেয়া হয়েছিল, যাতে ঘড়ির টাওয়ারটির মেরামতও অন্তর্ভুক্ত ছিল।
নেতাজী সুভাষ ইঞ্জিনিয়ারিং কলেজ
নেতাজী সুভাষ ইঞ্জিনিয়ারিং কলেজ (NSEC) স্থাপন করা হয়  নেতাজি সুভাষচন্দ্র বসুর ভারতীয় স্বাধীনতা আন্দোলনে অবদান ও আদর্শের কথা মনে রেখে।  নেতাজী বিশ্বাস করতেন যে প্রকৃত স্বাধীনতার ভিত্তিপ্রস্তর হল শিক্ষা ও প্রযুক্তি।  ১৯৯৮ সালে টেকনো ইন্ডিয়া গ্রুপ এবং ইনস্টিটিউট কম্পিউটার প্রকৌশলীর (ভারত) সহযোগিতায় কলেজটি স্থাপন করা হয়। কলেজটি  শুরু হয়, তিনটি ইঞ্জিনিয়ারিং কোর্স দিয়ে এবং বর্তমানে পশ্চিমবঙ্গের অন্যতম বৃহত্তম স্ব-নির্ভর প্রকৌশল কলেজ। কলেজটি শুরু থেকেই  কল্যাণী বিশ্ববিদ্যালয়ের অধিভুক্ত ছিল। ২০০২ সালে কলেজটি  সদ্য নির্মিত পশ্চিমবঙ্গ প্রযুক্তি বিশ্ববিদ্যালয়ের সম্বন্ধযুক্ত হয়।
ক্যাম্পাস
ডান|থাম্ব|প্রধান ভবন ও প্রশাসনিক ভবন নেতাজী সুভাষ ইঞ্জিনিয়ারিং কলেজ, তার ক্যাম্পাসটি কলকাতার দক্ষিণ ভাগে টেকনো সিটি, গড়িয়া, কলকাতায় পরিচালনা করে। ইনস্টিটিউটটি রেলপথ ও রাস্তাঘাট উভয়ের  মাধ্যমে শহরের অন্য অংশের সাথে সংযুক্ত আছে। নিকটতম রেলওয়ে স্টেশন হল  কলকাতা শহরতলি রেলওয়ে র  শিয়ালদহ-সোনারপুর বিভাগের গড়িয়া রেলওয়ে স্টেশন এবং সবচেয়ে কাছের বাস টার্মিনাস হয় গড়িয়া স্টেশন বাস স্ট্যান্ড। ধলুয়া প্রধান সড়কটি গড়িয়া রেলওয়ে স্টেশন থেকে ইনস্টিটিউটকে সংযোগ করে।  কবি সুভাষ মেট্রো স্টেশন টি কলেজকে  কলকাতা মেট্রো রেলের  মাধ্যমে  শহরের বিভিন্ন অংশে সংযোগ স্থাপন করতে সাহায্য করে। ডান|থাম্ব|বেসিক ইঞ্জিনিয়ারিং ও বিজ্ঞান ব্লক
ভর্তি
ওয়েস্ট বেঙ্গল জয়েন্ট এন্ট্রান্স পরীক্ষার (WBJEE) এবং JEE(প্রধান) এর উপর ভিত্তি করে বি.টেক এ ভর্তি নেওয়া হয়।
এম.টেক এ  ভর্তি নেওয়া হয় গেট পরীক্ষা এবং একটি ব্যক্তিগত সাক্ষাৎকারের  মাধ্যমে। এমসিএতে ভর্তি র জন্য প্রয়োজনীয় যোগ্যতা অর্জন করতে জে ই সি এ (জয়েন্ট এন্ট্রান্স ফর কম্পিউটার অ্যাপ্লিকেশন) নামক রাজ্য স্তরের প্রবেশিকা পরীক্ষায় উত্তীর্ণ হতে হয়।
পিএইচডি তে,  টেকনো ইন্ডিয়া ইউনিভার্সিটির ব্যক্তিগত ইন্টারভিউ এর মাধ্যমে ভর্তি নেওয়া হয়। থাম্ব|নেতাজী সুভাষ ইঞ্জিনিয়ারিং কলেজের সাংগঠনিক কাঠামো
শিক্ষাবিদ
পশ্চিমবঙ্গ প্রযুক্তি বিশ্ববিদ্যালয় (WBUT) এবং টেকনো ইন্ডিয়া ইউনিভার্সিটি তে এই কলেজটি অধিভুক্ত। যে সমস্ত  কোর্সগুলি সঞ্চালন করা হয় সেগুলি ডাবলুবিইউটি র অধীনে, অল ইন্ডিয়া কাউন্সিল ফর টেকনিক্যাল এডুকেশন (AICTE) দ্বারা অনুমোদিত এবং ন্যাশনাল বোর্ড স্বীকৃতি(এন বি এ) দ্বারা স্বীকৃত।
পশ্চিমবঙ্গ প্রযুক্তি বিশ্ববিদ্যালয়
পশ্চিমবঙ্গ প্রযুক্তি বিশ্ববিদ্যালয় দ্বারা কলেজের যে বিভাগগুলি অধিভুক্ত সেগুলি হল:
ডিপার্টমেন্ট অব ইলেক্ট্রনিক্স এন্ড কমিউনিকেশন ইঞ্জিনিয়ারিং
ডিপার্টমেন্ট অফ ইলেকট্রনিক্স ইঞ্জিনিয়ারিং ১৯৯৮ সালে প্রতিষ্ঠিত হয় এবং ২০০৪ সালে এন বি এ দ্বারা স্বীকৃত।
ডিপার্টমেন্ট অফ ইলেকট্রনিক্স ও ইন্সট্রুমেন্টেসান ইঞ্জিনিয়ারিং
২০০৬ সালে ইলেকট্রনিক্স বিভাগের অধীনে ডিপার্টমেন্ট অফ ইলেকট্রনিক্স ও ইন্সট্রুমেন্টেসান ইঞ্জিনিয়ারিং গঠিত হয়েছিল। ২০০৯ সালে এটা একটি পূর্ণাঙ্গ আলাদা বিভাগ হয়।
কোর্স:
ডিপার্টমেন্ট অফ বায়ো-মেডিকেল ইঞ্জিনিয়ারিং
কোর্স:
কম্পিউটার বিজ্ঞান বিভাগ
১৯৯৮ সালে কম্পিউটার বিজ্ঞান বিভাগ প্রতিষ্ঠিত হয় এবং ২০০৪ সালে, এন বি এ দ্বারা স্বীকৃত হয়।
কোর্স:
তথ্য প্রযুক্তি বিভাগ
১৯৯৮ সালে বিভাগটি প্রতিষ্ঠিত হয় এবং ২০০৭ সালে এন বি এ দ্বারা স্বীকৃত হয়।
কোর্স:
ডিপার্টমেন্ট অব সিভিল ইঞ্জিনিয়ারিং
ডিপার্টমেন্ট অফ সিভিল ইঞ্জিনিয়ারিং গঠন করা হয় ২০১২ সালে।
কোর্স:
ডিপার্টমেন্ট অফ মেকানিক্যাল ইঞ্জিনিয়ারিং
মেকানিক্যাল ইঞ্জিনিয়ারিং বিভাগ গঠিত হয় ২০১২ সালে।
কোর্স:
ডিপার্টমেন্ট অফ কম্পিউটার অ্যাপ্লিকেশন এবং ব্যবস্থাপনা
ডিপার্টমেন্ট অফ কম্পিউটার অ্যাপ্লিকেশন ২০০১ সালে প্রতিষ্ঠিত হয়।
কোর্স:
টেকনো ইন্ডিয়া বিশ্ববিদ্যালয়
এই টেকনো ইন্ডিয়া ইউনিভার্সিটি -  বিশ্ববিদ্যালয় মঞ্জুরি কমিশন (ভারত) দ্বারা স্বীকৃত। টেকনো ইন্ডিয়া ইউনিভার্সিটি অধিভুক্ত কলেজের বিভাগগুলি হল:
স্বীকৃতি
NSEC নিম্নলিখিত শিক্ষা সংস্থা দ্বারা  অনুমোদিত :
ফিনিক্স সরকারী কারিগরি ক্লাব
থাম্ব|185x185পিক্সেল|ফিনিক্স লোগো ফিনিক্সের  বিভিন্ন কার্যকরী স্তম্ভ: জনসংযোগ দল, সৃজনশীল দল, ডাটাবেস  দল, ওয়েব দল, সি দল, ফটোগ্রাফি দল ইত্যাদি। এছাড়া সাংগঠনিক তিনটি বড় ঘটনা (Avenir – বার্ষিক টেক উল্লাসের, Brainstormer – আন্তঃ কলেজ কুইজ প্রতিযোগিতা এবং কুরুক্ষেত্র – ইন্ট্রা কলেজ বিতর্ক প্রতিযোগিতা) ছাড়া বর্তমানে ফিনিক্সে যে  ফোরামগুলি আছে সেগুলি হল : সি ফোরাম, এবং রোবনিক্স ফোরাম, এবং এসএসপিডি ফোরাম এবং ওয়েব ডিজাইনিং ফোরাম. ক্লাবের নীতিবাক্য "আসুন, উন্নত হওয়া যাক"।
উইকি একাডেমী
এই কলেজে উইকিমিডিয়া ফাউন্ডেশন, ভারতের সহযোগিতায় কলকাতায় প্রথম উইকি একাডেমি গঠিত হয়। অনুষ্ঠানটিতে  কলেজ ও বিশ্ববিদ্যালয় থেকে বহু শিক্ষার্থী  অংশগ্রহণ করে।
সিএসই প্রাক্তন ছাত্র সংগঠন
সিএসই প্রাক্তন ছাত্র সংগঠনটি,  সিএসই বিভাগের প্রাক্তনী, ছাত্র এবং অনুষদের  সাথে সংযোগ করার ও যোগাযোগ করার জন্য একটি প্ল্যাটফর্ম। এটি গঠিত হয়েছিল  কলেজের কর্মসূচিগুলি সমর্থন  এবং  সেগুলিকে শ্রেষ্ঠত্বে উন্নীত করার কাজে  সিএসই বিভাগকে, সেইসাথে তার গ্লোবাল সম্প্রদায়কে নিয়োজিত করার জন্য ।  সমিতি  সারা বছরব্যাপী সেমিনার/আলোচনার মত প্রাক্তনীদের উপযুক্ত  বিভিন্ন কার্যকলাপ আয়োজন করে।  সমিতি এছাড়াও আয়োজন, তার বার্ষিক পুনর্মিলন "Melange" অক্টোবর মাসে, প্রতি বছর.
মৌলভীবাজার সদর থানা
মৌলভীবাজার সদর থানা বাংলাদেশের মৌলভীবাজার জেলার অন্তর্গত মৌলভীবাজার সদর উপজেলার একটি থানা।
প্রশাসনিক এলাকাসমূহ
মৌলভীবাজার সদর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম মৌলভীবাজার সদর থানার আওতাধীন।
দিব্যা তেওয়ার
দিব্যা তেওয়ার (জন্ম ১লা আগস্ট, ১৯৮৪ হরিয়ানায়) একজন ভারতীয় মহিলাজুডোকা । তিনি ২০০৮ সালের বেইজিংয়ে গ্রীষ্মকালীন অলিম্পিকে ভারতের প্রতিনিধিত্ব করেছিলেন ৭৮কেজি বিভাগে, তবে ফাইনালের জন্য যোগ্যতা অর্জন করতে ব্যর্থ হয়েছিলেন।।
তিনি প্রাথমিক রাউন্ডে কিউবার ইয়ালেন্নিস কাস্টিলোর কাছে হেরেছিলেন এবং তারপরে প্রথম রিপাশেজে কাজাখস্তানের সাগাত আবিকেয়েভার নিকট পরাজিত হন।
মিষ্টি আলু
মিষ্টি আলু (বৈজ্ঞানিক নাম: Ipomoea batatas) Convolvulaceae পরিবারের Ipomoea গণের একটি লতানো বীরুৎ।
চাষাবাদ
এই লতানো উদ্ভিদ অতিরিক্ত ঠান্ডা সহ্য করতে পারে না। এটির জন্য গড় তাপমাত্রায় ২৪ ডিগ্রি সেলসিয়াস (৭৫ ডিগ্রি ফারেনহাইট), প্রচুর পরিমাণে রোদ এবং উষ্ণ রাত ভাল।এই আলু চাষের জন্য ৭৫০-১০০০ মিমি (৩০-৩৯ ইঞ্চি ) বার্ষিক বৃষ্টিপাত দরকার। ফসল লাগানোর ৫০-৬০ দিন পরে শাখা-প্রশাখা, শেকড় পুষ্ট হয়।
উৎপাদন
২০১৭ সালে সারা বিশ্বে ১১৩০ লক্ষ টন.মিষ্টি আলুর উৎপাদন হয়েছিল। এই উৎপাদনের শতকরা ৬৪ ভাগ উৎপাদন করেছিল চীন দেশ।
উপকারিতা
মিষ্টি আলুতে প্রচুর পরিমাণ বিটা ক্যারটিন, ভিটামিন সি, ভিটামিন বি৬, ফাইবার রয়েছে। U.S. Food and Drug Administration এর মতে “একটি মিষ্টি আলুতে ১০০ এর বেশি ভিটামিন এ রয়েছে যা প্রতিদিনের ভিটামিনের চাহিদা পূরণ করে থাকে”। হাত-পায়ের আঙুল ফলা কমানো, প্রসাবের সমস্যা দূর করা সহ বিভিন্ন রোগের চিকিৎসার জন্য এর পাতা ও মূল ব্যবহার করা হয়ে থাকে।
পুষ্টির উৎস হিসেবে মিষ্টি আলু
মিষ্টি আলু ভিটামিন সি ও ডি-এরও সমৃদ্ধ উৎস। ভিটামিন সি ঠাণ্ডা প্রতিরোধে ও ভিটামিন ডি স্বাস্থ্যকর হাড়, হৃৎপিণ্ড, স্নায়ু, ত্বক ও দাঁতের জন্য জরুরি।ভিটামিন সি দাঁত, হাড় এবং কোষ গঠনে গুরুত্বপূর্ণ ভূমিকা পালন করে। ক্ষত সারাতে, শরীরে কোলাজন উৎপাদন করে ত্বকের নমনীয়তা ধরে রাখতে ভিটামিন সি এর প্রয়োজন হয়।
মিষ্টি আলু আয়রনেরও ভালো উৎস। এটি আমাদের শরীরে শ্বেতকণিকা তৈরি, চাপ প্রতিরোধ, রোগ প্রতিরোধ ব্যবস্থা কার্যকর রাখাসহ নানা কাজে আসে।
মিষ্টি আলুতে ম্যাঙ্গানিজ ও পটাশিয়ামও রয়েছে পর্যাপ্ত পরিমাণে। ধমনী, রক্ত, হাড় ও মাংসপেশির সুস্থতায় ও স্নায়ুর সুষ্ঠভাবে কাজ করার জন্য ম্যাগনেসিয়াম প্রয়োজন।
রোগ প্রতিরোধ
মিষ্টি আলু রোগ প্রতিরোধ ক্ষমতা বৃদ্ধি করে।
মিষ্টি আলু প্রাকৃতিকভাবে মিষ্টি হয়, যা রক্তে চিনির মাত্রা নিয়ন্ত্রণ করে। প্রাকৃতিক চিনি কাজের শক্তি প্রদান করে অবসাদ, ক্লান্তি দূর করে থাকে। মিষ্টি আলুতে প্রাকৃতিকভাবে চিনি থাকলেও তা খুব ধীরে ধীরে রক্তের সঙ্গে মিশে যায়। এতে শরীর শুধু শক্তির নিয়মিত জোগানই পায় না, শরীরে শক্তির ভারসাম্যও বজায় থাকে। এটি শর্করা হলেও বেশ কিছু গবেষণায় দেখা গেছে মিষ্টি আলু রক্তের সুগার মান সুস্থিতিতে এবং ইনসুলিন রেজিস্ট্যান্স হ্রাস করতে বেশ উপযোগী। মিষ্টি আলুতে বেশ আঁশ আছে, এর গ্লাইসিমিক ইনডেক্স বেশ নিচুতে (৫০)। তবে এতে আরো কিছু উপাদান আছে যে জন্য রক্তের সুগার কমাতে এটি উপযোগী। আমাদের চর্বি কোষ থেকে উৎপন্ন হয় প্রোটিন হরমোন ‘এডিপোনেকটিন’। যাদের ডায়েবেটিস তাদের শরীরে এডিপোনেক্টিন হরমোন নিচু এবং মিষ্টি আলুর নির্যাস টাইপ ২ ডায়াবেটিস রোগীদের শরীরে এডিপোনেকটিন মান তাৎপর্যপূর্ণভাবে বাড়ায়।
এ সবজি ভিটামিন বি৬-এর একটি ভালো উৎস। এটি আমাদের শরীরে হোমোসাইস্টিন নামের কেমিক্যাল কমাতে সহায়তা করে। এই কেমিক্যাল হৃদরোগসহ নানা ধরনের অসুখের অন্যতম কারণ। পটাশিয়াম হৃৎস্পন্দন স্বাভাবিক রাখতে, কিডনি সুরক্ষায় ও একে কর্মক্ষমতা স্বাভাবিক পর্যায়ে রাখে। Harvard University School of Public Health এক গবেষণায় দেখেছেন যে, মিষ্টি আলুতে প্রচুর পরিমাণ ভিটামিন বি৬ রয়েছে, যা রক্তের হমোসাইটিনিন ভেঙ্গে দিয়ে রক্তের ধমনী এবং শিরায় রক্ত চলাচল সচল রাখে। এর পটাশিয়াম রক্তচাপ নিয়ন্ত্রণ রেখে হৃদযন্ত্র সুস্থ রাখতে সাহায্য করে। এছাড়া ইলেক্ট্রোলাইট হার্টবিট নিয়মিত রাখে।
রাতকানা রোগের ক্ষেত্রেও এর উপকারিতা লক্ষ্য করা যায়। সে ক্ষেত্রে রোগীকে প্রাণীর, বিশেষ করে খাসীর কলিজা সাথে মিষ্টি আলু খাওয়াতে হবে ।এ ছাড়াও বৃক্কের কার্যক্ষমতায় ঘাটতি বা কাঙ্ক্ষিত সময়ের আগেই বীর্যস্খলন-এর সমস্যায় এই উদ্ভিদ কাজে লাগে। গবেষণায় আরো দেখা গেছে, মিষ্টি আলুতে যে সব ফাইটোনিউট্রিয়েন্ট রয়েছে এগুলো ভারি ধাতু ও মুক্ত মূলকের সম্ভাব্য স্বাস্থ্য ঝুঁকি হ্রাস করার ব্যাপারে বেশ সহায়ক।
দেহের অন্যতম গুরুত্বপূর্ণ অ্যান্টিঅক্সিডেন্ট হল বিটা-ক্যারটিন। একটি মাঝারি আকৃতির মিষ্টি আলুতে ভিটামিন এ এবং বিটা-ক্যারটিন রয়েছে। ত্বককে সূর্যের ক্ষতিকর রশ্মি থেকে রক্ষা, দৃষ্টিশক্তি ভাল রাখতে সাহায্য করে। School of Public Health’s Department of Nutrition গবেষণায় দেখেছেন যে, বিটা ক্যারটিন প্রোসটেট ক্যান্সার, কোলন ক্যান্সার প্রতিরোধ করে থাকে।
ম্যাগনেসিয়াম স্বাস্থ্যকর রক্ত, হাড়, হার্ট, পেশী এবং নার্ভ গঠন করতে সাহায্য করে। এছাড়া ম্যাগনেসিয়াম স্ট্রেস, দুশ্চিন্তা দূর করে মন চিন্তা মুক্ত রাখতে সাহায্য করে।National Health and Nutrition Examination Survey এক জরিপে প্রকাশ করেছে যে, ২ভাগ আমেরিকান প্রতিদিন ৪৭০০ মিলিগ্রাম পটাশিয়াম সাপ্লিমেনটরি গ্রহণ করে থাকে। অথচ একটি মাঝারি আকৃতির মিষ্টি আলুতে রয়েছে ৫০০ মিলিগ্রাম পটাশিয়াম। Medical News Daily এর মতে প্রতিদিন পটাশিয়াম গ্রহণ প্রায় ২০ভাগ বিভিন্ন রোগে মৃত্যু ঝুঁকি হ্রাস করে থাকে।
খাওয়ার পদ্ধতি
তাজা মিষ্টি আলু খুব ভালো। ঝলসানো বা সেঁকা আলু সঙ্গে দধি (টক দধি) খুব ভালো খাবার। সুপ ও স্টু বানাতেও এ সবজিটি ব্যবহার করা যেতে পারে। মিষ্টি আলুর থেকে খুব ভাল সুস্বাদু মিষ্টি তৈরি হয়। মিষ্টি আলুর গোলাপ জাম মিষ্টি ভারতের পশ্চিমবঙ্গে বেশ জনপ্রিয়।
রংপুর বিভাগের মঠের তালিকা
মঠ বলতে এমন একটি অবকাঠামোকে বুঝানো হয় যেখানে কোন এক বিশেষ সম্প্রদায়ের ব্যক্তিবর্গ ধর্মীয় কারণে অবস্থান করেন এবং সেখানে উক্ত ধর্মীয় বিভিন্ন গুরুগণ উপদেশ প্রদান ও শিক্ষাদান করেন। বাংলাদেশে প্রচুর মঠ ছড়িয়ে ছিটিয়ে রয়েছে।
রংপুর বিভাগের মঠের তালিকা
রংপুর বিভাগে যেসকল প্রাচীন মঠ দেখতে পাওয়া যায় তাদের একটি তালিকা এখানে দেয়া হলো।
চান্দেরী শাড়ী
পুরাণ ও ইতিহাস
পুরান অথবা বৈদিক যুগ অনুসারে মনে করা হয় চান্দেরী শ্রী কৃষ্ণের আত্মীয় শিশুপালের দ্বারা প্রবর্তিত।
মূলভাব ও বিষয়বস্তু
এই চান্দেরী শাড়ীগুলি মূলত তিনটি ধরনের কাপড়ের দ্বারা তৈরি হত পিওর সিল্ক/রেশম তন্তু,চান্দেরী সুতী ও সিল্ক/রেশম তন্তু সুতী। বিভিন্ন চান্দেরী নমুনার মধ্যে সনাতন মুদ্রা, ফুলের নকশা, ময়ূর ও জ্যামিতিক নকশা বোনা হত। কিন্তু তাঁতশিল্প সংস্কৃতি বা ঐতিহ্য ১৩ শতাব্দী থেকে উপলব্ধ ছিল। শুরুতে তন্তুবায়গণ মূলত মুসলমান সম্প্রদায়ের হতেন এবং পরে ১৩৫০ সালে কোষ্টি তন্তুবায়গণ ঝাঁসী থেকে চান্দেরী চলে আসেন এবং সেখানেই বসবাস শুরু করেন। মুগল আমলে চান্দেরী কাপড়ের ব্যবসা প্রচণ্ড জনপ্রিয় হয়।
আইসিসি বিশ্বকাপ বাছাইপর্ব
আইসিসি ট্রফি বা আইসিসি বিশ্বকাপ বাছাইপর্ব (ICC World Cup Qualifier) আন্তর্জাতিক ক্রিকেট কাউন্সিলের দিক-নির্দেশনায় পরিচালিত একদিনের আন্তর্জাতিক ক্রিকেট প্রতিযোগিতা বিশেষ।আইসিসি'র যে-কোন সদস্য আইসিসি ট্রফির জন্যে যোগ্যতা নির্ধারণী বা বাছাইপর্বে অংশগ্রহণ করতে পারে। বৈশ্বিক প্রতিযোগিতাগুলোয় অংশগ্রহণের লক্ষ্যে এ পদ্ধতিতে দলগুলোকে আঞ্চলিক পর্যায়ে উত্তীর্ণ হতে হয়।আগে টেস্টখেলুড়ে দেশগুলো এতে অংশগ্রহণ করতো না।তবে ২০১৯ ক্রিকেট বিশ্বকাপ দশদলের হওয়ায় ১২ টি টেস্ট খেলুড়ে দলের মধ্যে শুধুমাত্র ৮ টি দল সরাসরি উত্তীর্ণ হয়। তাই ২০১৮ সাল থেকে কিছু টেস্টখেলুড়ে দলকেও বাছাইপর্বে অংশ নিতে হবে। ১৯৮২ থেকে ১৯৯০ সালের মধ্যে জিম্বাবুয়ের জাতীয় ক্রিকেট দল সর্বাধিকসংখ্যক তিনবার আইসিসি ট্রফি চ্যাম্পিয়ন হয়েছিল।
শ্রীলঙ্কা ১৯৭৯ সালে প্রথম পর্যায়ের আইসিসি ট্রফি জয়ের পর ১৯৯৬ সালে বিশ্বকাপ ক্রিকেট প্রতিযোগিতায় চ্যাম্পিয়ন হয়েছিল।
প্রত্যেক বিশ্বকাপের পূর্বে আইসিসি তার সহযোগী ও অনুমোদনলাভকারী সদস্যদের মধ্যে প্রতিদ্বন্দ্বিতার জন্য বেশ কয়েকটি স্থান নির্ধারণ করে। টেস্টভূক্ত দলসহ কখনো কখনো অতীতে খেলা একদিনের আন্তর্জাতিকে অংশগ্রহণকারী দলগুলো স্বয়ংক্রিয়ভাবে বিশ্বকাপে জায়গা করে নেয়। অন্যান্য দলগুলোকে এ যোগ্যতা অর্জনের লক্ষ্যে একগুচ্ছ প্রতিযোগিতায় অংশগ্রহণ করে বিশ্বকাপ বাছাইপর্বের প্রতিযোগিতায় অগ্রসর হতে হয়।
ইতিহাস
১৯৭৫ সালে ইংল্যান্ডে প্রথমবারের মতো বিশ্বকাপ প্রতিযোগিতায় আইসিসি ট্রফির ন্যায় বাছাইপর্ব প্রতিযোগিতার আয়োজন করা হয়। পরবর্তীতে বাছাইপর্বে অংশগ্রহণের জন্য বাছাইপর্ব প্রতিযোগিতাগুলোর আয়োজনের মাধ্যমে এ প্রক্রিয়ার পরিবর্ধন করা হয়। বাছাই প্রতিযোগিতাগুলো আইসিসি ট্রফির অংশ ছিল। অনেকগুলো দল সময়ে সময়ে পরিবর্তিত আইসিসি ট্রফিতে অংশ নিয়েছে। ২০০৭ সাল থেকে আইসিসি বিশ্ব ক্রিকেট লীগ এ সকল বিষয়ে স্থলাভিষিক্ত হয়। ২০০৯ সাল থেকে আইসিসি ট্রফি ‘আইসিসি বিশ্বকাপ বাছাইপর্ব’ নামে পরিচিতি পাচ্ছে।
হিন্দি রুশী ভাই ভাই
হিন্দি রুশী ভাই ভাই (हिंदी रूसी भाई भाई; Хинди руси бхай бхай; পরের শব্দগুলির ভুল বানান হতে পারে ("ফাই ফাই")- "ভারতীয় এবং রুশ ভাই") একটি সোভিয়েত রাশিয়ার সময়কালীন রাজনৈতিক স্লোগান, যেটি ১৯৫০-১৯৮০ সালে ভারতেও ব্যবহৃত হয়  এবং আনুষ্ঠানিকভাবে উভয় দেশের মধ্যে প্রচার করা হয়। ২৫ শে নভেম্বর, ১৯৫৫ সালে বেঙ্গালোরে একটি সভায় নিকিতা ক্রুশ্চেভ ঘোষণা করেন।
এর আগেও ভারতে অনেকটা এরকম স্লোগান ছিল: "হিন্দি চীনি ভাই ভাই" (हिंदी चीनी भाई भाई) যা ১৯৫৪-১৯৬২ ভারতের শান্তিপূর্ণ সম্পর্কের সময় ভারতীয় ও চীনাদের মধ্যে ভ্রাতৃত্বের কথা ঘোষণা করে ("পঞ্চ শিলা"); ১৯৬২ সালে, চীন-ভারত যুদ্ধের সময় যা শেষ হয়ে যায়। ইউএসএসআর-এ, ১৯৪৯ সালের গান "মস্কো-বেইজিং" থেকে একটি স্লোগান ছিল "রুশ এবং চীনা চিরতরের ভাই ভাই" যা খ্রুষ্যাভের শাসনকালেও মেয়াদ শেষ হয়ে গিয়েছিল।
স্লোগানটি সোভিয়েত সাহিত্য, বিশেষত ল্যাজার লঘিন এবং অনুরূপ চলচ্চিত্রের বই "ওল্ড ম্যান হটবারচ"-এ ব্যবহৃত হয়। এছাড়াও এটি একটি বইয়ে উল্লিখিত হয় "বি প্রিপেইয়াড, ইয়উর মেজেসটি" লেভ কাসিল দ্বারা লিখিত। সোভিয়েতের সময় পরও ব্যবহার করা হয়, বিশেষ করে ১৯৯১ সালে এলডার রিয়াজানোভের প্রমিসড হেভেনের মাধ্যমে।
হিন্দি ভাষার "ভাই" শব্দের মানে "ভাই" এবং রুশ শব্দ (брат "ব্র্যাট" এবং উভয় সংস্কৃত শব্দ bhrā́tṛ (भ्रातृ)) থেকে উদ্ভূত) এর সাথে মিল আছে। অন্যান্য ইন্দো-ইউরোপীয় ভাষাগুলিতেও প্রতীয়মান হয়: ইংরেজি ভাষায় (brother), লাতিন ভাষায় (frāter), গ্রিক ভাষায় ।
মণিপুরী (জাতি)
মণিপুরী জাতি ভারত ও বাংলাদেশের একটি ক্ষুদ্র ও বৈশিষ্ট্যপূর্ণ জনগোষ্ঠীর নাম। এদের আদি নিবাস ভারতের মণিপুর রাজ্যে। মণিপুরীদের নিজস্ব ভাষা, বর্ণমালা, সাহিত্য এবং সমৃদ্ধ সংস্কৃতি রয়েছে। ভারতের মণিপুর, আসাম, ও ত্রিপুরা রাজ্যের ও বাংলাদেশের সিলেট বিভাগের বিভিন্ন এলাকায় এবং মায়ানমারে মণিপুরী সম্প্রদায়ের লোক বাস করে।
ইতিহাস
লৌহ যুগ এবং উত্তর-পূর্ব ভারতে প্রথম সহস্রাব্দের মধ্যে মণিপুরি ইতিহাস সম্পর্কে লিখিত রেকর্ড আকারে সামান্য নথিপত্র বিদ্যমান। অধিবাসীদের জাতিগত-ভাষাগত পটভূমি সহ এই অঞ্চলের ভূ-রাজনৈতিক ইতিহাস অনেকাংশে অজানা।
ক্যালেন্ডার
মণিপুরীদের ঐতিহ্যবাহী পঞ্জিকা মণিপুরী পঞ্জিকা (মৈতৈ : ꯃꯅꯤꯄꯨꯔꯤ ꯊꯥꯄꯥꯂꯣꯟ) বা কঙলৈপাক পঞ্জিকা (মৈতৈ : ꯀꯪꯂꯩꯄꯥꯛ ꯊꯥꯄꯥꯂꯣꯟ) বা মলিয়া ফম্বালচা কুমশিং (মৈতৈ : ꯃꯂꯤꯌꯥꯐꯝ ꯄꯥꯜꯆꯥ ꯀꯨꯝꯁꯤꯡ) নামে পরিচিত, যার গ্রেগরিয়ান ক্যালেন্ডারের মতো ১২ মাস এবং ৭ দিনের সপ্তাহ রয়েছে। ।মনিপুরী ৭ দিনের নাম যথাক্রমে ১.নোঙমাইজিং (রবিবার) ২. নিংথৌকাব (সোমবার) ৩.লৈপাকপোকপা (মঙ্গলবার) ৪.য়ুমশাকৈশা (বুধবার) ৫.শগোলশেন (বৃহস্পতিবার) ৬.ঈরাই (শুক্রবার) ৭.থাংজ (শনিবার)। মনিপুরী রা মাস কে থা বলে। মনিপুরী ১২ মাসের নাম যথাক্রমে ১.শজিবু ২.কালেন ৩.ইঙা ৪. ইঙেন ৫.থাওয়ান ৬.লাংবন ৭.মেরা ৮.হিয়াঙ্গৈ ৯.পোইনু ১০.ওয়াকচিঙ ১১.ফাইরেল ১২.লমতা।এরা বছরকে চহী বলে।মণিপুরীদের নিজস্ব গণনা রীতি রয়েছে। যথাক্রমে .ফুন (শূন্য) .অমা (এক) .অনি (দুই) .অহুম (তিন) .মরি (চার) .মঙা (পাঁচ) .তরুক (ছয়),.তরেত (সাত) .নিপাল (আট). মাপল (নয়) .তরা (দশ)। এরা ২০ কে কুন,৩০ কে কুন্থ্রা,৪০ কে নিফু,৫০ কে য়াঙ্খৈ, ৬০ কে হুম্ফু,৭০ কে হুম্ফু তরা,৮০ কে মর্ফু,৯০ কে মর্ফু তরা, ১০০ কে চা অমা রুপে নিজস্ব গণনা রীতিতে সকল কিছু গুণে থাকেন। ১০০০ হচ্ছে লিশিঙ অমা।
সংস্কৃতি
মণিপুরীদের সংস্কৃতি অত্যন্ত সমৃদ্ধ ও ঐতিহ্যবাহী। মণিপুরী সংস্কৃতির উজ্জ্বলতম দিক হলো মণিপুরী নৃত্য যা বিশ্বব্যাপী সমাদৃত।
মণিপুরীদের মধ্যে ঋতুভিত্তিক আচার অনুষ্ঠান বেশি। বছরের শুরুতে হয় মণিপুরী বিষ্ণুপ্রিয়াদের বিষু এবং মৈতৈদের চৈরাউবা উৎসব। আষাঢ় মাসে জগন্নাথদেবের রথযাত্রা ও কাঙ উৎসবের সময় প্রতিরাত্রে মণিপুরী উপাসনালয় ও মণ্ডপগুলোতে বৈষ্ণব কবি জয়দেবের গীতগোবিন্দ নাচ ও গানের তালে পরিবেশন করা হয়।
কার্তিক মাসে মাসব্যাপী চলে ধর্মীয় নানান গ্রন্থের পঠন-শ্রবণ। এরপর আসে মণিপুরীদের বৃহত্তম উৎসব রাসপূর্ণিমা। অষ্টাদশ শতাব্দীতে মণিপুরের রাজা মহারাজ ভাগ্যচন্দ্র প্রবর্তিত শ্রীকৃষ্ণের রাসলীলানুকরণ বা রাসপূর্ণিমা নামের মণিপুরীদের সর্ববৃহৎ অনুষ্ঠানটি বাংলাদেশে প্রায় দেড়শত বছর ধরে (আনুমানিক ১৮৪৩ খ্রি: থেকে) পালিত হয়ে আসছে। কার্ত্তিকের পূর্ণিমা তিথিতে দূরদূরান্তের লক্ষ লক্ষ ভক্ত-দর্শক সিলেটের মৌলবীবাজার জেলার কমলগঞ্জের মাধবপুর জোড়ামণ্ডপের এই বিশাল ও বর্ণাঢ্য উৎসবের আকর্ষণে ছুটে আসেন।
বসন্তে দোলপূর্ণিমায় মণিপুরীরা আবির উৎসবে মেতে উঠে। এসময় পালাকীর্তনের জনপ্রিয় ধারা "হোলি" পরিবেশনের মাধ্যমে মণিপুরী তরুণ তরুণীরা ঘরে ঘরে ভিক্ষা সংগ্রহ করে। এছাড়া খরার সময় বৃষ্টি কামনা করে মণিপুরী বিষ্ণুপ্রিয়ারা তাদের ঐতিহ্যবাহী বৃষ্টি ডাকার গান পরিবেশন করে থাকে।
মণিপুরী শিল্প ও হস্তশিল্প
মণিপুরী মার্শাল আর্ট হুয়েন ল্যাংলন একটি যুদ্ধমূলক খেলা যা রাজাদের শাসনামলে মেইতেই নাইটদের থেকে উদ্ভূত হয়েছিল। এটি তলোয়ার এবং বর্শা সহ বিভিন্ন যুদ্ধ কৌশল জড়িত।
হাতে বোনা কাপড় তৈরীতে মণিপুরীরা খুবই দক্ষ। নিজেদের কাপড় তারা নিজেরাই তৈরি করে থাকে। প্রায় প্রতিটি ঘরেই তাঁত রয়েছে। মণিপুরী হস্তশিল্প বিশ্বময় সমাদৃত। মণিপুরীদের বোনা তাঁতের শাড়ি, গামছা, চাদর, ব্যাগ ইত্যাদি অন্যান্য জাতির মধ্যেও সমান জনপ্রিয়।
থিয়েটার এবং সিনেমা
প্রথম মণিপুরী চলচ্চিত্র, মতমগী মণিপুর, ৯ এপ্রিল ১৯৭২ সালে মুক্তি পায়। পাওখুম আমা (১৯৮৩) হল মণিপুরের প্রথম পূর্ণ-দৈর্ঘ্যের রঙিন ফিচার ফিল্ম (একটি ফিচার ফিল্মের অ্যাকাডেমির সংজ্ঞা অনুসারে)  এবং এটি ছিল পরিচালনা করেছেন অরিবম শ্যাম শর্মা । Lammei (২০০২) হল প্রথম মণিপুরি ভিডিও ফিল্ম যেটি একটি থিয়েটারে বাণিজ্যিক প্রদর্শনী হয়েছে।  ভিডিও ফিল্ম নির্মাণের গতি বৃদ্ধির সাথে সাথে মণিপুর ফিল্ম ইন্ডাস্ট্রি প্রসারিত হয় এবং প্রতি বছর প্রায় ৪০-৫০টি চলচ্চিত্র তৈরি হয়।
ধর্ম ও উৎসব
২০১১ সালের আদমশুমারি অনুসারে, অধিকাংশ মণিপুরী হিন্দুধর্ম অনুসারী। কিছু মণিপুরী হিন্দুধর্মের সনামাহী ধর্মীয় ঐতিহ্য এবং আচার-অনুষ্ঠান পালন করে। পাশাপাশি ইসলাম ও খ্রীস্টধর্ম পালন করে আসছে। বিভিন্ন ধরনের উৎসব যা সবচেয়ে তাৎপর্যপূর্ণ এবং তাদের দ্বারা অত্যন্ত আনন্দের সাথে পালিত হয় সেগুলি হল রাসলীলা, জন্মাষ্টমী , হোলি , লাই হারাওবা , চৈরাওবা(নববর্ষ), য়াওশঙ,থাবল চোংবা,   রথযাত্রা, হোলি , দীপাবলি , রাম নবমী।
রন্ধনপ্রণালী
ভাত, শাকসবজি এবং মাছ মেইটিসদের প্রধান খাদ্য। যদিও মাংসও খাওয়া হয় তবে ঐতিহ্যবাহী মেইতি খাবারে মাংস কখনই আমিষ জাতীয় খাবারে ব্যবহার করা হয় না। ঐতিহ্যবাহী ও সাংস্কৃতিক সমাবেশে মাছ, শামুক, ঝিনুক, কাঁকড়া, ঈল ইত্যাদি একমাত্র আমিষ-ভেজ ব্যবহার করা হয় এবং উল্লেখযোগ্য সংখ্যক মেইটিস এটি অনুসরণ করে যেখানে মাংস রান্না করা হয় এবং খাওয়া হলে বাড়ির বাইরে খাওয়া হয়। ভাত হল মেইটেই খাবারের প্রধান কার্বোহাইড্রেট উৎস যা সবজি, মাছ, মিঠা পানির শামুক, কাঁকড়া, ঝিনুক, ঈল ইত্যাদি দিয়ে পরিবেশন করা হয়। মণিপুরি সারেং (ওয়াল্লাগো আট্টু) মাছের সবচেয়ে বিখ্যাত প্রজাতির মধ্যে বা সাধারণত হেলিকপ্টার ক্যাটফিশ, ইলিশ (ইলিশ টেনুয়ালোসা ) নামে পরিচিত। মিঠা পানির শামুক ( পিলা (গ্যাস্ট্রোপড)) এবং ভোজ্য ঝিনুক একটি উপাদেয় হিসাবে বিবেচিত হয়। শাকসবজি হয় স্ট্যু (কাংসোই) হিসাবে তৈরি করা হয় কম তেল দিয়ে/কোন তেল ভাজাতে ব্যবহার করা হয় না, অথবা তৈলাক্ত মশলাদার সাইড ডিশ (কাংঘো) তৈরি করতে বিভিন্ন যোগ মশলা দিয়ে সরাসরি তেলে ভাজা হয়। ভাজা/ধূমপান করা এবং রোদে শুকানো মাছ বা ভাজা তাজা মাছ সাধারণত বিশেষ স্বাদ দেওয়ার জন্য বেশিরভাগ স্টু এবং তরকারিতে যোগ করা হয়। এই অঞ্চলে খাওয়া শাকসবজি, ভেষজ এবং ফলগুলি দক্ষিণ-পূর্ব/পূর্ব/মধ্য এশীয়, সাইবেরিয়ান, আর্কটিক, পলিনেশিয়ান এবং মাইক্রোনেশিয়ান খাবার যেমন মায়ানমার, থাইল্যান্ড, ইনুইট, ইত্যাদির মতো।), কুল্যান্ট্রো (আওয়া ফাদিগম), চুন বেসিল (মায়াংটন), ফিশওয়ার্ট (টোকিংখোক) এবং আরও অনেকগুলি, যা উত্তর ভারতে চাষ করা হয় না। Meitei রান্নার সবচেয়ে গুরুত্বপূর্ণ উপাদানগুলির মধ্যে একটি হল Ngari (গাঁজানো মাছ)।সিংজু (এক ধরনের সালাদ), মোরোক মেটপা (মরিচের চাটনি), ইরোম্বা (মরিচের সাথে সেদ্ধ এবং ভেজে রাখা সবজি)। বিভিন্ন ধরনের গাঁজানো বাঁশের অঙ্কুর (সোইবাম) পাশাপাশি তাজা বাঁশের অঙ্কুর (উশোই/শোইডন), এবং গাঁজানো সয়া বিন (হাওয়াইজার)ও মেইতেই রান্নার একটি গুরুত্বপূর্ণ অংশ গঠন করে। সমস্ত খাবার পাশে কিছু তাজা সুগন্ধযুক্ত ভেষজ দিয়ে পরিবেশন করা হয়।
জীবিকা
মণিপুরীরা প্রধানত কৃষিজীবী যেখানে ধান তাদের প্রধান ফসল। তবে তারা আম, লেবু, আনারস, কমলা, পেয়ারা এবং অন্যান্য ফলও জন্মায়। মাছ ধরাও মেইতেই সাধারণ যেটি হয় একটি পেশা বা শখ হতে পারে। খাদ্য সামগ্রী, টেক্সটাইল এবং ঐতিহ্যবাহী পোশাকের বিক্রেতা হিসাবে মহিলারা স্থানীয় বাজারে আধিপত্য বিস্তার করে।
খেলাধুলা
ঐতিহ্যবাহী মেইতেই খেলাগুলি এখনও বিদ্যমান, কিছু এমনকি সারা বিশ্বে ছড়িয়ে পড়েছে।
মাহমুদপুর ইউনিয়ন, নবাবগঞ্জ
মাহামুদপুর ইউনিয়ন বাংলাদেশের রংপুর বিভাগের দিনাজপুর জেলার নবাবগঞ্জ উপজেলার অন্তর্গত একটি ইউনিয়ন পরিষদ। এটি ৯৮.৪২ কিমি২ (৩৮.০০ বর্গমাইল)এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,৪৯৩ জন। ইউনিয়নটিতে মোট গ্রামের সংখ্যা ৪৫টি ও মৌজার সংখ্যা ৩০টি।
মণিপুরী (জাতি)
খেলাধুলা
কিছু ক্রীড়া নিম্নরূপ উল্লেখ করা মূল্যবান:
রাজাদের শাসনামলে ব্রিটিশরা মণিপুর উপত্যকায় এলে তারা পশ্চিমে পোলো প্রবর্তন করে। স্থানীয়ভাবে একে সাগোল কাংজেই বলা হয়। এটা বিশ্বাস করা হয় যে খেলাটি মেইটিসের দেবতারা যুদ্ধের অনুশীলন হিসাবে খেলেছিলেন।
ভাষা
মণিপুরী জনগোষ্ঠীর প্রধান দুই জনগোষ্ঠীর মধ্যে ভাষার পার্থক্য রয়েছে, যেমন - মণিপুরী মৈতৈ ভাষাকে তিব্বতি-বর্মী উপ-পরিবারের কুকি-চিন দলে এবং বিষ্ণুপ্রিয়া ভাষাকে ইন্দো-আর্য উপ-পরিবারের বাংলা-অসমীয়া দলে অন্তর্ভুক্ত করা হয়, যদিও এই শ্রেণীকরণ নিয়ে ভাষাতাত্ত্বিকদের মধ্যে যথেষ্ট মতভেদ রয়েছে। অনেকে বিষ্ণুপ্রিয়া ভাষাকে মহারাষ্ট্রী-সৌরসেনী ভাষাশ্রেণীর আবার কেউ কেউ একে ইন্দো-মঙ্গোলয়েড উপশ্রেণীর তালিকাভুক্ত করা সমীচীন মনে করেন। উৎস ও বিকাশের ক্ষেত্রভূমি অভিন্ন হওয়ায় উভয় ভাষার মধ্যে ব্যাকরণগত সামঞ্জস্য রয়েছে। উভয় ভাষাতেই পার্বত্য নাগা ও কুকিভাষার প্রভাব পরিলক্ষিত হয়। শব্দভাণ্ডারের দিক থেকে উভয় ভাষাতেই ব্যবহৃত হয় এমন শব্দসংখ্যা চার হাজারেরও বেশি।
১৯৭৬ সাল থেকে বাংলাদেশ বেতার সিলেট কেন্দ্র থেকে প্রতি সপ্তাহে "মণিপুরী অনুষ্ঠান" শিরোনামে পর্যায়ক্রমে বিষ্ণুপ্রিয়া ও মৈতৈ ভাষায় অনুষ্ঠান প্রচার শুরু হয় এবং এই অনুষ্ঠানের সম্প্রচার এখনো অব্যাহত রয়েছে।
মণিপুরী সাহিত্য
সূর্যদেবতার উদ্দেশ্যে রচিত গীতিকবিতা ঔগ্রী মণিপুরী মৈতৈ সাহিত্যের প্রাচীনতম নিদর্শন, যা খ্রিস্টীয় ৩৩ অব্দে রচিত। এছাড়া অনেক প্রেমগীতি ও লোকগাথা মণিপুরী মৈতৈ সাহিত্যের অমূল্য সম্পদ। মণিপুরি (মৈতৈ) সাহিত্যের লিখিত অস্তিত্ব পাওয়া যায় খ্রিষ্টীয় অষ্টম শতাব্দী থেকে। অপরদিকে বিষ্ণুপ্রিয়া মণিপুরী ভাষারও প্রাচীন সাহিত্যভাণ্ডার রয়েছে। বরণ ডাহানির এলা (বৃষ্টি ডাকার গান / ১৪৫০-১৫০০ খ্রি:), মাদই সরাহাল এলা (বিষ্ণুপ্রিয়া মণিপুরী লোকগান/১৬০০-১৭০০ খ্রি:), খাম্বাথৈবীর প্রেমকাহিনী(১৫০০-১৬০০ খ্রি:), আপাঙর য়্যারী (লোককথা), পৌরেই (প্রবচন) ইত্যদি বিষ্ণুপ্রিয়া মণিপুরী লোকসাহিত্যর অমূল্য সম্পদ। উনিশ শতকের মধ্যভাগে তৎকালীন ব্রিটিশ ভারতের রাজনৈতিক এজেন্ট কর্নেল ম্যাককুলক তার Valley of Manipur and Hill Tribes গ্রন্থে ইংরেজি, মণিপুরী বিষ্ণুপ্রিয়া ও মণিপুরী মৈতৈ ভাষার তুলনামূলক সংক্ষিপ্ত অভিধান প্রণয়ন করেন।
বাংলাদেশে মণিপুরী জাতির অভিবাসন
অষ্টাদশ শতাব্দীর শেষভাগ থেকে ঊনবিংশ শতাব্দীর প্রথমভাগ পর্যন্ত সংঘটিত বিভিন্ন সামাজিক, রাজনৈতিক ঘটনা প্রবাহের শিকার হয়ে এবং যুদ্ধজনিত কারণে ভারতের উত্তর-পূর্বাঞ্চলীয় মণিপুর রাজ্যের অধিবাসীরা দেশত্যাগ করে ভারতীয় উপমহাদেশের বিভিন্ন অঞ্চলে আশ্রয় গ্রহণ করে। পার্শ্ববর্তী আসাম রাজ্যের কাছাড় জেলায়, ত্রিপুরা রাজ্যে, পশ্চিমবঙ্গের নবদ্বীপে এবং বাংলাদেশে ব্যাপক সংখ্যক মণিপুরী অভিবাসন ঘটে। বার্মা-মণিপুর যুদ্ধের সময় (১৮১৯-১৮২৫) তৎকালীন মণিপুরের রাজা চৌরজিৎ সিংহ, তার দুই ভাই মারজিৎ সিংহ ও গম্ভীর সিংহসহ সিলেটে আশ্রয়গ্রহণ করেন। যুদ্ধ শেষে আশ্রয়প্রার্থীদের অনেকেই স্বদেশে ফিরে যায়, কিন্তু বহু মণিপুরী তাদের নতুন স্থানে স্থায়ী বাসিন্দা হয়ে যায়। বাংলাদেশে আসা মণিপুরীরা ব্রাহ্মণবাড়িয়ার কসবা, ময়মনসিংহের দুর্গাপুর, ঢাকার মণিপুরী পাড়া এবং প্রধানত বৃহত্তর সিলেটের বিভিন্ন স্থানে বসতি গড়ে তোলে।
বর্তমানে সিলেট বিভাগের মৌলভীবাজার জেলার কমলগঞ্জ, শ্রীমঙ্গল, কুলাউড়া,জুড়ী,বড়লেখায়, সিলেটের বিভিন্ন জায়গা ছাড়াও সুনামগঞ্জ ও হবিগঞ্জ জেলার চুনারুঘাটে মণিপুরী জনগোষ্ঠীর লোক বাস করে।
মায়ানমার (বার্মা)
থাম্ব|১৮৫৫ সালের জলরঙে বার্মিজ রয়্যাল সার্ভিসে ক্যাথে ঘোড়সওয়ারের মায়ানমারে মেইটিস সম্প্রদায়ের একটি বিশাল জনগোষ্ঠীর বাসস্থান, যাদেরকে বার্মিজ ভাষায় কাথে বলা হয়। মায়ানমারের অন্যান্য হিন্দু সম্প্রদায়ের বিপরীতে, মেইটি অন্যান্য বার্মিজ জাতিগোষ্ঠীর সাথে দৈহিক চেহারার সাথে সাদৃশ্যপূর্ণ, যা তাদের বার্মিজ সমাজে একীভূতকরণ এবং একীকরণকে ত্বরান্বিত করেছে। ১৯৫০-এর দশকের গোড়ার দিকে, বার্মিজ মেইটিসদের সংখ্যা প্রায় ৪০,০০০ ছিল, তাদের এক তৃতীয়াংশ মান্দালেতে বসবাস করত। তা বর্তমানে আনুমানিক ২৫,০০০ জন। মেইটিসরা উত্তরে মিটকিনার নিকটবর্তী গ্রাম, হোমলিন, কালেওয়া, দেশের কেন্দ্রে এবং দক্ষিণে ইয়াঙ্গুন সহ সারা দেশে পুনর্বাসিত হয়েছে। তারা মিয়ানমারে এখনো হিন্দুধর্ম পালন করে চলেছে।
ভানুবিল কৃষক-প্রজা আন্দোলন
ব্রিটিশ শাসনামলে মণিপুরী কৃষকদের সংগ্রামের ইতিহাস সর্বজনবিদিত। ১৯৪৩ সনে জমিদারী ও সামন্তবাদের বিরুদ্ধে বিদ্রোহ ঘোষণা করেছিল তৎকালীন মৌলভীবাজার মহকুমার ভানুগাছ পরগনার ভানুবিল মৌজার নয়টি গ্রামের মণিপুরি সম্প্রদায়ের কৃষকরা।
বাংলাদেশের মুক্তিযুদ্ধে মণিপুরী সম্প্রদায়
১৯৭১ সনে মণিপুরী জনগণ বাংলাদেশের স্বাধীনতা যুদ্ধে প্রত্যক্ষ ও পরোক্ষভাবে অংশগ্রহণ করে। বিষ্ণুপ্রিয়া ও মৈতৈ সম্প্রদায়ের অসংখ্য মণিপুরী তরুণ মুক্তিবাহিনীতে যোগদান করেন। মণিপুরী মহিলা ও গৃহবধুরাও নানানভাবে মুক্তিবাহিনী ও মিত্রবাহিনীর সদস্যদের সাহায্য সহযোগিতা করেন।
বিশিষ্ট মণিপুরী
বিদ্বান
শরৎকুমারী চৌধুরাণী
শরৎকুমারী চৌধুরাণী  (Saratkumari Chudhurani) ( ১৫ জুলাই, ১৮৬১  -   ১২ এপ্রিল , ১৯২০)  ছিলেন ঠাকুরবাড়ির বিশেষ ঘনিষ্ঠ ও  ভারতীয় সম্পাদকীয় গোষ্ঠীর অন্তর্গত বাঙালি লেখিকা।
সংক্ষিপ্ত জীবনী
শরৎকুমারীর জন্ম ১৮৬১ খ্রিস্টাব্দের  ১৫ই জুলাই    বৃটিশ ভারতের বর্তমানে পশ্চিমবঙ্গের উত্তর চব্বিশ পরগনা জেলার ব্যারাকপুরের চাণকে তার মাতুলালয়ে। পিতা শশীভূষণ বসুর কর্মস্থল ছিল লাহোর। সেখানে তিন বৎসর বয়সে স্থানীয় বঙ্গবিদ্যালয়ে ভর্তি হন এবং ছয় বৎসর বয়সে লাহোর ইউরোপিয়ান স্কুলে শিক্ষাপ্রাপ্ত হন। হাওড়া আন্দুলের বিখ্যাত চৌধুরী পরিবারের অ্যাটর্নি অক্ষয়চন্দ্র চৌধুরীর সাথে ১৮৭১ খ্রিস্টাব্দের ১২ ই মার্চ তার বিবাহ হয়। স্বামী-স্ত্রী উভয়েরই ঠাকুর পরিবারের সঙ্গে ঘনিষ্ঠতা ছিল। রবীন্দ্রনাথ তাঁকে "লাহোরিণী" বলে উল্লেখ করতেন। ভারতীর সম্পাদকীয় গোষ্ঠীতে উভয়েরই উৎসাহী সভ্য এবং মাতৃভাষার পরম অনুরাগী ছিলেন। 'ভারতী',  'ভারতী ও বালক',  'সাধনা',  'ভান্ডার', 'বঙ্গদর্শন',  'ধ্রুব',  'সবুজপত্র', 'মানসী ও মর্মবাণী', 'বিশ্বভারতী' প্রভৃতি পত্রিকায় তার সাক্ষরহীন বহু রচনা প্রকাশিত হয়েছে। একমাত্র উপন্যাস  শুভবিবাহ ছাড়া কোন রচনা ই পুস্তকাকারে প্রকাশিত হয় নি। 'শুভবিবাহ' প্রকাশিত হয়েছিল ১৯০৬ খ্রিস্টাব্দে। বাস্তব চিত্রণের জন্য উপন্যাসটি রবীন্দ্রনাথ ঠাকুর কর্তৃক বিশেষ প্রশংসিত হয়েছিল। 'বঙ্গদর্শন' পত্রিকায় কবিগুরু বিস্তৃত সমালোচনা করে বলেন -
জীবনাবসান
শরৎকুমারী ১৯২০ খ্রিস্টাব্দের ১১ ই এপ্রিল পরলোক গমন করেন।
ভুতচক্র প্রাইভেট লিমিটেড
ভূতচক্র প্রাইভেট লিমিটেড একটি ভারতীয় বাংলা ভাষার হাস্যরসাত্বক ভৌতিক চলচ্চিত্র। এটির পরিচালক হরনাথ চক্রবর্তী ও প্রযোজক হলেন নিসপাল সিং। প্রধান ভূমিকায় অভিনয় করেছিলেন সোহম চক্রবর্তী, বনি সেনগুপ্ত, গৌরব চক্রবর্তী, শ্রাবন্তী চ্যাটার্জি, ঋত্বিকা সেন, কৌশিক সেন, পরাণ বন্দ্যোপাধ্যায় এবং শান্তিলাল মুখার্জি । সুরিন্দর ফিল্মস এর ব্যানারে নির্মিত এই ছবিটি ৫ জুলাই ২০১৯ সালে প্রকাশিত হয়। এই ছবিটি ২০১৭ সালের তেলেগু সিনেমা আনন্দ ব্রহ্মর পুনর্নির্মাণ।
কাহিনি
তিন বন্ধু মিলে রোজগারের জন্য নতুন ব্যবসা শুরু করে যাদের কাজ হবে ভুতের সন্ধান করা। যেখানে ভুতের ভয়, সেখানে ডাক পাঠালেই হাজির হবে তারা এমনটাই বিজ্ঞাপন দেওয়া হয়। তাদের হাতে এসে পড়ে ভুতযন্ত্র নামক অভিনব মেশিন যা দিয়ে তারা ভুত ধরবে ও রোজগার করবে। কিন্তু নতুন কেসের সন্ধান পাওয়ায় তারা গ্রামের জমিদার বাড়িতে হাজির হয় সেখানে ঘটে যায় চরম বিপত্তি।
মুক্তি
চলচ্চিত্রটি ৫ জুলাই ২০১৯ এ প্রেক্ষাগৃহে মুক্তি পায়।
খন্দিকর রেলওয়ে স্টেশন
খান্দিকার রেলওয়ে স্টেশন হল উত্তর- পূর্ব সীমান্ত রেলওয়ে জোনের রাঙ্গিয়া রেলওয়ে বিভাগের অধীনে রাঙ্গিয়া-মুরকংসেলেক সেকশনের একটি রেলওয়ে স্টেশন। এই রেলওয়ে স্টেশনটি ভারতের আসাম রাজ্যের বাক্সা জেলার মুরারা, খন্দিকারে অবস্থিত।
ইয়াসির আল মোসাইলেম
ইয়াসির আল মোসাইলেম (ياسر المسيليم; জন্ম: ২৭ ফেব্রুয়ারি ১৯৮৪) হলেন একজন সৌদি ফুটবলার, যিনি সৌদি ক্লাব আল-আহলি এবং সৌদি আরব জাতীয় দলের হয়ে একজন গোলরক্ষক হিসেবে খেলেন।
ক্যারিয়ার
তরুণ আল-আহলি গোলরক্ষক ইয়াসির অভিজ্ঞ মাব্রুক জাইদ এবং মোহাম্মদ খুজার অনুপস্থিতিতে জাতীয় দল হতে ডাক পান। ২৩ বছর বয়সী এই গোলরক্ষক আল-আহলির হয়ে অসাধারণ খেলার মাধ্যমে সকলের নজর কাড়েন। দুটি সৌদি পেশাদার লিগ ট্রফি জয়ের পর তিনি হেলিও আঞ্জোসের দলে ডাক পান। তিনি ২০০৭ এএফসি এশিয়ান কাপে খেলার মাধ্যমে সৌদি আরব জাতীয় দলের হয়ে অভিষেক করেন।
২০০৭ সালে, তিনি তার দল আল-আহলিকে সৌদি ফেডারেশন কাপ এবং সৌদি ক্রাউন প্রিন্স কাপ জয়লাভ করতে সাহায্য করেন। তিনি আল নাসর এফসির বিরুদ্ধে জয়লাভ করে ২০০৮ সালে গালফ কাপ জয়লাভ করেন। ২০১১ এবং ২০১২ সালে, তিনি কিং কাপ অফ চ্যাম্পিয়ন্স জয়লাভ করতে সমর্থ হন।
ধর্মবোধি
ধর্মবোধি (১০৫২-১১৬৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের অতিযোগ তত্ত্বের অভ্যন্তরবর্গ সম্বন্ধে একজন পণ্ডিত ছিলেন।
পরিবার
ধর্মবোধি ১০৫২ খ্রিষ্টাব্দে তিব্বতের ইয়ার্লুং উপত্যকার থাংছুং নামক স্থানে জন্মগ্রহণ করেন। তার মাতা নাম ম্ত্শার-দ্গু-স্ক্যিদ-ব্দে না 'ত্শার-দ্গু-গ্জা'-স্ক্যিদ  এই নিয়ে দ্বিমত রয়েছে। তার মাতা থাংছুং বৌদ্ধবিহারের ভিক্ষুণী ছিলেন এবং ব্ক্রা-শিস-গ্যুং-দ্রুং  নামক ঐ স্থানের শাসকের জ্যৈষ্ঠ পুত্র কর্তৃক ধর্ষিতা হয়েছিলেন।
শিক্ষা
যৌবনে ধর্মবোধি শিক্ষার্থীর শপথ গ্রিহণ করেন এবং তখন তার নাম রাখা হয় ত্শুল-খ্রিম্স-র্গ্যাল-ম্ত্শান । এরপর তিনি দোল-পো-'ত্শার-'ত্শুর নামক স্থানে ফা-দাম-পা-সাংস-র্গ্যাস নামক বিখ্যাত ছেদ সাধকের নিকট চৌদ্দ মাস শিক্ষাগ্রহণ করেন। পঁয়ত্রিশ বছর বয়সে তিনি ফুগ-পো-ছে  নামক স্থানে স্বা-স্গোম-য়ে-শেস-ব্যাং-ছুব   নামক বৌদ্ধ ভিক্ষুর নিকট অতিযোগ তত্ত্বের অভ্যন্তরবর্গ সম্বন্ধে শিক্ষাগ্রহণ করেন। এছাড়াও তিনি বৌদ্ধ সাধিকা মা-গ্চিগ-লাব-স্গ্রোনের নিকট ছেদ সাধনা এবং বিখ্যাত পণ্ডিত স্গাম-পো-পা-ব্সোদ-নাম্স-রিন-ছেনের নিকট নারো পার ছয় যোগ সম্বন্ধে শিক্ষাগ্রহণ করেন। তিনি এরপর বাকি জীবন অভ্যন্তরবর্গ সম্বন্ধে শিক্ষাদান করেন।
পূর্ব কার্বি আংলং জেলা
পূর্ব কার্বি আংলং জেলা আসামের ২০১১ শেষ জনগণনা পরবর্তী একটি নতুন জেলা৷ ২০১৬ খ্রিস্টাব্বে পূর্বতন কার্বি আংলং জেলা থেকে নতুন জেলাটি গঠিত হয়৷ জেলাটির জেলাসদর ডিফু শহরে অবস্থিত৷ ভারতীয় সংবিধানের ষষ্ঠ তফশিল অনুযায়ী এটি কার্বি আংলং স্বায়ত্ত্বশাসিত সংগঠনের আওতাভুক্ত৷
ভাষা
কার্বি ভাষা এই জেলাতে সর্বাধিক প্রচলিত ভাষা৷ ইংরাজী, অসমীয়া ও হিন্দি ভাষার লোক ও এই জেলাতে বহুসংখ্যক৷ জেলাটিতে একাধিক জনজাতির বাস, যা এটিকে একটি বহুভাষিক বহুসাংস্কৃতিক জেলাতে উন্নীত করেছে৷ এর মধ্যে কার্বি, তিওয়া, গারো, বোরো উল্লেখ্য৷ নিম্নের পাইচিত্রে জেলাটিতে প্রচলিত ভাষাসমূহ তালিকাবদ্ধ৷